Nseqdac imerna akken ad d-nernu kra i unamek n tefyirt. Imedyaten: anda yella, iḍelli d aḍu, yusa-d ass-a, d azɣal tura. Tikkwal, kra n yimerna yeṭṭafaṛ-iten-id umqim "i" ma zwaren-d amyag. Imedyaten: aṭas i ččiɣ, s tazzla i d-yusa. Mi ara d-zwiren isem, teṭṭafaṛ-iten-id tenzeɣt "n". Imedyaten: sdat n uxxam, ddaw n udrar. Tikkwal daɣen imerna zemren ad ten-id-ḍefṛen yimerna nniḍen. Amedya: ass-a zik i d-ffɣeɣ.